“Dit is die realiteit vir eers. Daar sal ’n weg gevind moet word om vorentoe te gaan. Indien die sittings elke keer ontwrig word, sal dit die werk van die kommissie moeilik maak,” het Zondo gesê.
Zondo het gesê dat oudpres. Jacob Zuma aangedui het hy gaan nie volgende week getuig nie. Zuma het gesê dit is nie uit disrespek vir die kommissie nie en gesê sy hersieningsaansoek en sy aansoek in die appèlhof is nog aan die gang.
Masuku het voorgestel dat daar nie dadelik ’n datum bepaal word vir wanneer Molefe weer getuig nie. Die saal waarin die sitting sit, die Ou Raadsaal in Johannesburg, sal ook skoongemaak moet word.
Zondo het gesê ’n mens leer oor hoe om die situasie te hanteer. Hy het gesê hy is jammer die sitting kan nie voortgaan nie, dit is een van die goed waaroor daar geen beheer is nie.